Badplaas vanaf Pretoria - Forum Topic
Forums / 6. Road Conditions / Badplaas vanaf Pretoria
views: 1 477 891
18 Apr 2017 @ 10:46:42 am
Ek gee graag my indrukke van die roete oor Carolina na Badplaas.
Pretoria N4 tot by Wonderfontein - die 1e afdraai na Carolina. Die 1e 10km is daar wel slaggate maar nie diep nie. Die res v d pad tot op Carolina is die pad soos enige pad wat goed gebruik is deur die jare en nie baie gelyk nie maar heel rybaar. Slaggate is gevul. Die pad tussen Carolina en Badplaas is mooi met nie 'n enkele slaggat nie. Daar is ook geen padwerke aan die gang nie.
Weens die feit dat hierdie roete baie korter is as oor Machado na Badplaas sal ek dit dus eerder ry.
18 Apr 2017 @ 11:05:11 am
Dankie vir die trerrugvoer Danie...
18 Apr 2017 @ 11:48:39 am
Die verskil in afstand tussen die twee roetes is presies 10 km. Kyk maar op enige GPS. Die pad via Machadodorp is volgens my beter. Jy bly langer op die snelweg met geen addisionele tolhekke nie. Die enigste slaggate is in Machadodorp self. Die natuurskoon is mooier op die roete en die stuk pad tussen Machadodorp en Badplaas is altyd baie stil.
Daar is nie tans fout met die roete soos deur Danie voorgestel nie. Die slaggate na die Wonderfontein afdraaipad is (vir nou!) weer gelap. Die pad daar is maar hobbelrig en die vragmotors trap die slaggate aanhoudend weer oop. Dit is dus die groot probleem. Die een keer wat jy daar ry is dit aanvaarbaar en die volgende keer baie sleg. Daardie stuk pad word van tyd tot tyd gelap maar nooit herstel nie. Nog 'n faktor is dat dit die roete is wat besoekers tussen Swaziland en Gauteng gebruik as hulle die Oshoek grenspos gebruik. Die verkeer is gewoonlik dan meer op die Carolina/ Wonderfontein roete.
18 Apr 2017 @ 13:52:44 pm
Hans dankie vir die regstelling van my afstand waarna ek verwys. Ek het op my GPS terwyl ek in die restaurant sit op Badplaas gekyk na die 2 roetes om te bepaal watter een om te ry. Google het Machado om via Stoffberg se afstand gegee en ek het nie op die kaart gekyk nie maar slegs die afstand. Nou dat ek kom kyk het op die PC nou eers kan ek sien hoekom dit soveel verder gewys het. As ek dit geweet het sou ek ook via Machado gery het.
So leer mens.
18 Apr 2017 @ 19:45:42 pm
Dis mooi wereld daai